ไปญี่ปุ่นรอบหน้าโปรดฟัง ประหยัดงบเที่ยวคันไซ ด้วยตั๋ว Kintetsu Railway ไม่จำกัดครั้ง!
 ข่าวดีสำหรับนักเดินทางที่กำลังวางแผนท่องเที่ยวประเทศญี่ปุ่น โดยเฉพาะผู้ที่ชื่นชอบเที่ยวหลายเมืองในทริปเดียว เมื่อ Kintetsu Railway หนึ่งในบริษัทรถไฟหลักของประเทศญี่ปุ่น ประกาศวางจำหน่าย Kintetsu Rail Passes ตั๋วเดินทางแบบไม่จำกัดเที่ยว แก่นักท่องเที่ยวชาวต่างชาติ ให้ซื้อล่วงหน้าทางออนไลน์ได้ตั้งแต่วันที่ 1 ตุลาคม 2560 นี้เป็นต้นไปประเภทและสิทธิประโยชน์ บัตรโดยสารรถไฟ Kintetsu มีให้บริการทั้งหมด 4 ประเภท ได้แก่ บัตรทุกประเภทจะครอบคลุมการเดินทางผ่านสถานที่ท่องเที่ยวสำคัญในเมืองเกียวโต โอซาก้า และนารา และยังครอบคลุมพื้นที่อื่นๆ เช่น ภูเขาโยชิโนะ (Yoshino) ที่ได้รับการขึ้นทะเบียนเป็นมรดกโลก บ้านนินจาอิงะ (Iga) บ่อน้ำพุร้อนยูโนยามา (Yunoyama) โดยสามารถใช้โดยสารรถไฟได้ไม่จำกัดครั้ง และยังสามารถใช้โดยสารรถบัส แบบไม่จำกัดได้อีกด้วย (ยกเว้นบัตรโดยสารสำหรับ 5 วัน) ที่สำคัญนักท่องเที่ยวจะได้รับส่วนลดสุดพิเศษสำหรับการซื้อผ่านทางออนไลน์ การซื้อบัตรโดยสาร 1 วัน สำหรับการเดินทางภายในเมืองโอซาก้า เกียวโต และนารา จะมีราคาพิเศษเพียงแค่ 1500 เยน จากราคาปกติ 2540 เยน (สำหรับการเดินทางไปยังสถานที่ท่องเที่ยวสำคัญ ซึ่งประหยัดไปได้ถึง 1040 เยน) และบัตรพาส 2 วัน สามารถซื้อได้ในราคาเพียงแค่ 2500 เยน จากราคาปกติ 4710 เยน (สำหรับการเดินทางไปยังสถานที่ท่องเที่ยวสำคัญ ซึ่งประหยัดไปได้ถึง 2210 เยน)วิธีการซื้อ สำหรับผู้ที่สนใจ สามารถซื้อตั๋วรถไฟออนไลน์ได้ที่เว็บไซต์ Kintetsu ได้ด้วยวิธีง่ายๆ เพียงแค่เลือกประเภทบัตรที่ต้องการ กรอกข้อมูลภาษาอังกฤษ และกด ซื้อ (Purchase) จากนั้นหมายเลขการจองและ QR Code จะถูกส่งเข้ามาในอีเมลวิธีรับบัตรโดยสารก็ง่ายๆ เพียงแค่แสดง QR Code ที่สถานีรถไฟ Kintetsu ก็รับบัตรได้แล้ว สะดวก รวดเร็ว ไม่จำเป็นต้องสื่อสารหรือเป็นกังวลเรื่องอุปสรรคทางภาษาอ้างอิง:
Kintetsu Railway หนึ่งในบริษัทรถไฟหลักของประเทศญี่ปุ่น ประกาศวางจำหน่าย Kintetsu Rail Passes ตั๋วเดินทางแบบไม่จำกัดเที่ยว แก่นักท่องเที่ยวชาวต่างชาติ ให้ซื้อล่วงหน้าทางออนไลน์ได้ ได้ตั้งแต่วันที่ 1 ตุลาคม 2560 เป็นต้นไป